stanford-oval/wikipedia huggingface dataset:
HMS Balsam (K72)

| HMS Balsam |
| --- | --- |

Aluksen vaiheet
Rakentaja:  George Brown and Company, Greenock
Kölinlasku:  16. huhtikuuta 1941
Laskettu vesille:  30. toukokuuta 1942
Palveluskäyttöön:  28. marraskuuta 1942
Loppuvaihe:  romutettavaksi 1947
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 hv
Nopeus:  16 solmua (30 km/h)
Miehistöä:  96
Aseistus
Aseistus:  1 x BL 4"/L45 (102 mm) Mk IX -tykki 1 x kaksipiippuinen Vickers .50" Mk III -ilmatorjuntakonekivääri 1 x kaksipiippuinen .303" Lewis-pikakivääri 2 x Mk II syvyyspomminheitintä, joihin yhteensä 40 syvyyspommia
HMS Balsam (viirinumero K72) oli Britannian kuninkaallisen laivaston vuonna 1942 valmistunut Flower-luokan korvetti toisessa maailmansodassa.
Valmistus

Alus tilattiin 29. lokakuuta 1940 nimellä HMS Chelmer Greenockista George Brown and Companylta, missä köli laskettiin 16. huhtikuuta 1941. Alus laskettiin vesille 30. toukokuuta 1942 ja valmistui 28. marraskuuta.
Palvelus

Alus myytiin romutettavaksi 20. huhtikuuta 1947.
HMS Archer (1911)

| HMS Archer |
| --- | --- |
 HMS Archer

Aluksen vaiheet
Rakentaja:  Yarrow and Company, Scotstoun
Kölinlasku:  1. syyskuuta 1910
Laskettu vesille:  21. lokakuuta 1911
Palveluskäyttöön:  maaliskuu 1912
Loppuvaihe:  myyty romutettavaksi 9. toukokuuta 1921
Tekniset tiedot
Uppouma:  990 t
Pituus:  75,0 m
Leveys:  7,8 m
Syväys:  2,7 m
Koneteho:  13 500 shp
Nopeus:  31 solmua (koeajo)
Miehistöä:  70
Aseistus
Aseistus:  2 × BL 4" Mk VIII -tykkiä P Mk V -asennuksena 2 × QF 12 naulan 12 cwt laivatykkiä P Mk I -asennuksina 2 × 21" torpedoputkea
HMS Archer (viirinumerot H10 (6.12.1914-1.9.1915), H29 (1.9.1915 - 1.1.1918) ja H06) oli Britannian kuninkaallisen laivaston Acheron-luokan hävittäjä.
Valmistus

Alus tilattiin vuosien 1910-1911 laivasto-ohjelmassa Yarrow and Companyltä Scotstounista, missä köli laskettiin 1. syyskuuta 1910 telakkanumerolla 1296. Alus laskettiin vesille 21. lokakuuta 1911 ja valmistui maaliskuussa 1912.
Palvelus

Palvelukseen otettaessa alus liitettiin 1. hävittäjälaivueeseen, jonka mukana se liitettiin 1914 Suureen laivastoon ensimmäisen maailmansodan alkaessa. Alus osallistui 28. elokuuta 1914 HMS Fearlessin alaisuudessa laivueensa mukana Heligolandin taisteluun. Alus oli vuodesta 1917 alkaen Välimerellä osana 3. taistelulaivuetta.
Alus myytiin 9. toukokuuta 1921 romutettavaksi Wardille.
HMS Archer (D78)

| HMS Archer (D78) |
| --- | --- |
 HMS Archer

Aluksen vaiheet
Rakentaja:  Sun Shipbuilding and Drydock Corporation, Chester, Yhdysvallat
Kölinlasku:  7. kesäkuuta 1939
Laskettu vesille:  14. joulukuuta 1940
Palveluskäyttöön:  17. marraskuuta 1940
Loppuvaihe:  romutettu 1962
Tekniset tiedot
Uppouma:  15 700 t
Pituus:  141,7 m
Leveys:  21,2 m
Syväys:  8 m
Nopeus:  16,5 solmua
Miehistöä:  555
Aseistus
Aseistus:  3 × 102 mm tykkiä 7 × 20 mm tykkiä 4 × 20 mm kaksoistykkiä 15 lentokonetta
HMS Archer (viirinumero D78, alun perin BAVG-1) oli Yhdysvalloissa rakennettu Long Island -luokan saattuetukialus, joka lainattiin Britannian kuninkaallinen laivastolle vuokraus- ja lainaussopimuksen nojalla toisessa maailmansodassa.
Valmistus

Maritime Commission tilasi aluksen Chesteristä Sun Shipbuilding and Drydock Corporationilta, missä köli laskettiin 7. kesäkuuta 1939 nimellä Mormacland. Alus laskettiin vesille 14. joulukuuta 1940 ja otettiin palvelukseen 17. marraskuuta. Alukseen rakennettiin 133,5 metrin puinen lentokansi sekä pieni komentosilta lentokannen vasempaan reunaan. Lentokonehallit oli sijoitettu lentokannen takaosan alle ja niiden korkeus oli 5,72 metriä. Alukseen sijoitetun hissin koko oli 38 jalkaa kertaa 34 jalkaa ja se kykeni nostamaan 6 tonnia. Aluksen katapultti antoi 3,5 tonnin lentokoneelle 60,8 solmun lähtönopeuden. Alus kykeni kuljettamaan 16 lentokonetta.
Aluksen propulsiojärjestelmä oli monimutkainen sisältäen neljä yksinkertaisesti toisiinsa kytkettyä moottoria. Alus kärsi propulsio-ongelmista koko palveluksensa ajan ja johti lopulta varhaiseen palveluksesta poistamiseen.
Archer aseistettiin kolmella 4 tuuman 50 kaliiperin yhdysvaltalaisella Mk 9 -tykillä, jotka elokuussa 1942 korvattiin QF 4" Mk V -tykeillä  sekä viidellätoista 20 millimetrin Bofors-ilmatorjuntatykillä. Neljä Boforsin 40 mm tykkiä lisättiin helmikuussa 1943, jolloin myös 20 mm:n Boforseista poistettiin yksi.
Palvelus

Propulsiojärjestelmän ongelmat siirsivät aluksen palvelukseen oton toukokuuhun 1943, mutta vain kahden tehtävän jälkeen ilmenneiden ongelmien takia se poistettiin palveluksesta. Alusta käytettiin varastona ja majoitusaluksena, kunnes se palautettiin muutostöiden jälkeen palvelukseen lentokoneiden kuljetusaluksena 3. elokuuta 1944 nimellä HMS Empire Lagan.
Alus palautettiin Yhdysvaltain laivastolle 8. tammikuuta 1946 ja myöhemmin samana vuonna se myytiin Ruotsiin kauppalaivaksi nimellä Anna Saelen. Sittemmin 1955 alus siirtyi Kreikkaan nimellä Tasmania ja edelleen vuonna 1961 Taiwaniin nimellä Union Reliance. Alus romutettiin New Orleansissa maaliskuussa 1962.
Hampurin islamilainen keskus

Islamisches Zentrum Hamburg
Hampurin islamilainen keskus (saks. Islamisches Zentrum Hamburg) on yksi Euroopan ja Saksan vanhimmista iranilaisten maahanmuuttajien perustamista šiialaisista moskeijoista. Se valmistui vuonna 1965.
1970-luvulla moskeijalla oli tärkeä rooli länsimaissa asuvien iranilaisopiskelijoiden asettumisessa šaahia vastaan, mikä johti lopulta Iranin vallankumoukseen.
Lakkauttaminen

Heinäkuussa 2024 Saksa kielsi moskeijan toiminnan ja rakennus takavarikoitiin valtiolle. Saksan viranomaisten mukaan "Sininen moskeija" oli radikalisoitumisen pesä. Sisäministeriön mukaan moskeija on perustuslain vastainen, koska siellä levitettiin  demokratian vastaista ajattelua, tuettiin terrorismia ja luultavasti vakoiltiin Iranin hyväksi. Keskuksen ja moskeijan päärahoittaja oli alusta lähtien Iran.
Aiheesta muualla

Islamic Centre Hamburg (Arkistoitu – Internet Archive)
Hiidenselkä

| Hiidenselkä Хийденсельга, Hiidenselga |
| --- | --- |
 Hiidenselkä.
 Hiidenselkä
 Koordinaatit: 61°42′50″N, 30°58′32″E 
Valtio:  Venäjä
Tasavalta:  Karjalan tasavalta
Piiri:  Pitkärannan piiri
Kunta:  Läskelä
Hallinto:  
 – Asutustyyppi:  kylä
Väkiluku (2012):  1 500
Infobox OKVirheellinen NIMI-arvo: 
Hiidenselkä (ven. Хи́йденсе́льга, Hiidenselga) on kylä Karjalan tasavallan Pitkärannan piirin Läskelän kunnassa Venäjällä. Se sijaitsee samannimisen Laatokan lahden rannalla Jänisjoen suussa kuusi kilometriä Läskelästä etelään. Kylässä on 1 500 asukasta (vuonna 2012).
Ennen talvi- ja jatkosotaa kylä tunnettiin nimillä Joensuu, Läskelän Joensuu tai Läskelänsuu. Se kuului Suomen Neuvostoliitolle luovuttamaan Harlun kuntaan.
Hiidenselässä toimii Läskelän kunnan tärkein teollisuusyritys Laatokan saha sekä puunjalostusyritys Ladvest. Palveluihin kuuluu lastentarha, peruskoulu, kulttuuritalo, kirjasto ja lääkintäasema. Kylästä on linja-autoyhteys Pitkärantaan ja Harluun.
Kylän nähtävyyksiin kuuluu 1800–1900-lukujen vaihteessa rakennettu sahan konttorirakennus sekä lähellä sijaitseva 117 metriä korkea Hiidenvuori, josta avautuu näkymä Laatokan Hiidenselälle ja aina Valamoon saakka. Laatokan rannalla on sahan käyttämä laivalaituri sekä asukkaiden venelaitureita.
Hammaslääkäri

| Hammaslääkäri |
| --- | --- |

Tyyppi:  ammatti
Toimiala:  hammaslääketiede, terveydenhuolto
Koulutus:  yliopisto
Työpaikka:  sairaala, terveyskeskus, yksityisvastaanotto, hammashoitola
Lähinimikkeitä:  erikoishammaslääkäri
Panoraamaortopantomografiakuva kasvoista
Hammaslääkäri on hammaslääketiedettä harjoittava terveydenhuollon ammattilainen, joka keskittyy diagnosoimaan ja hoitamaan ihmisen suun ja purentaelimistön sairauksia. Hammaslääkärin vastuulla on hampaiden oikomishoito, parodontaalisairauksien medisiininen ja kirurginen hoito, hampaiden kovakudosten sairauksien hoito, tulehdusten hoito hampaassa ja leukaluussa, limakalvosairauksien diagnosointi ja hoito, purentaelimistön toimintaa palauttava proteettinen hoito sekä hampaiden poisto. Lisäksi hammaslääkäri hoitaa leukanivelen sairauksia ja hoitaa monia yleissairauksia osana moniammatillista hoitoketjua.
Hammaslääkärin ammattinimikkeeseen tarvitaan Suomessa hammaslääketieteen lisensiaatin (HLL) tutkinto. Se on ylempi korkeakoulututkinto, jonka voi suorittaa Itä-Suomen, Oulun, Turun tai Helsingin yliopistossa. Opiskelijat saavuttavat välissä hammaslääketieteen kandidaatin (HLK) arvonimen, joka ei kuitenkaan ole varsinainen tutkinto. Hammaslääketieteen lisensiaatti voi ammatillisena jatkotutkintona suorittaa erikoishammaslääkärin tutkinnon tai tieteellisenä jatkotutkintona väitellä hammaslääketieteen tohtoriksi (HLT).
Hammaslääkäreitä työskentelee niin yksityisillä vastaanotoilla kuin julkisessa terveydenhuollossa. Erikoistumattoman hammaslääkärin toimiin kuuluvat muun muassa tutkimuksen tekeminen, hammastarkastukset ja reikien paikkaus, juurihoidot, ienhoidot, erilaiset suukirurgiset toimenpiteet kuten hampaan poistot, limakalvobiopsioiden ottaminen sekä parodontologiset leikkaukset. Hammaslääkärillä on esimerkiksi oikeus toteuttaa röntgenologista ja patologista diagnostiikkaa sekä vastata potilaan suun alueen lääkehoidosta. Esimerkkejä erikoishammaslääkärin alasta puolestaan ovat oikomishoito, suu- ja leukakirurgia, suupatologia, röntgendiagnostiikka, kariologia, parodontologia sekä protetiikka. Hammaslääkäreitä työskentelee myös hallinnollisissa tehtävissä. Yksi tärkeistä harvinaisemmista hammaslääkärin erikoistehtävistä on ruumiiden tunnistaminen hampaiston perusteella.
Vanhat hammaslääkärin tutkintonimikkeet ovat:
odontologian kandidaatti
odontologian lisensiaatti
odontologian tohtori
Suomessa on noin 4 200 työssä olevaa hammaslääkäriä, joista runsaat puolet työskentelee terveyskeskuksissa ja loput pääasiassa yksityishammaslääkäreinä yrittäjinä tai yrityksissä.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen hammaslääkäriliitto
Hammaslääkärin koulutus (Opintoluotsi)
Hammaslääkärin ammatinkuvaus (Ammattinetti)
Haikara (albumi)

| Haikara Haikara |
| --- | --- | --- |

Studioalbumin tiedot
 Julkaistu: 1972
 Tuottaja(t): Heikki Virtanen
 Tyylilaji: Progressiivinen rock
 Kesto: 44.34
 Levy-yhtiö: RCA
Haikaran muut julkaisut
|   | Haikara 1972 | Geafar 1974 |
Haikara on Haikara-yhtyeen vuonna 1972 ilmestynyt esikoisalbumi.
Kappaleet

Köyhän pojan kerjäys – 5.37 (säv. Vesa Lattunen, san. Vesa Lehtinen, sov. Lattunen)
Luoja kutsuu – 7.40 (säv. Lattunen, san. Lehtinen, sov. Lattunen)
Yksi maa – yksi kansa – 9.28 (säv. Lattunen, san. Lehtinen, sov. Lattunen)
Jälleen on meidän – 10.51 (säv. Lattunen, san. Lehtinen, sov. Lattunen)
Manala – 10.37 (säv. Lattunen, san. Lehtinen, sov. Lattunen)
Kokoonpano

Haikara
Vesa Lehtinen – laulu, tamburiini, lehmänkello, Eberhard Faber 1146 No 2
Vesa Lattunen – laulu, sähkökitara, akustinen kitara, piano, urut, basso
Harri Pystynen – huilu, tenorisaksofoni
Timo Vuorinen – sähköbasso
Markus Heikkerö – rummut, putkikello, triangeli
Avustajat
Matti Tuhkanen, Seppo Peltola, Kaj Bäcklund, Stan Mircea, Markku Johansson
Tuotanto
Tuotanto – Heikki Virtanen
Äänitys – Jouko Ahera
Etukannen maalaus (”II katoava metsästys”) – Markus Heikkerö
Layout – Markus Heikkerö ja Harri Hietala
Valokuvat – Harri Hietala
Aiheesta muualla

Ylen Elävä arkisto: Haikara: Manala (live 1972)
Haurakasvit

| Haurakasvit |
| --- | --- |
 Pikkuhaura (Zannichellia palustris)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Kaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Alismatales
Heimo::  Haurakasvit Zannichelliaceae  Chevall.
Katso myös
   Haurakasvit Commonsissa 
Infobox OKNimi-testi OK: 
Haurakasvit (Zannichelliaceae) oli Alismatales-lahkoon kuulunut kasviheimo, joka on nykyisin yhdistetty vitakasvien (Potamogetonaceae) heimoon. Cronquistin luokittelussa haurakasvit luetaan kuitenkin omaksi heimokseen.
Haurakasvien heimossa oli neljä sukua ja niissä kaksitoista lajia. Kaikki heimon lajit olivat vesikasveja.
Harakka (täsmennyssivu)

Harakka voi tarkoittaa seuraavia:
harakat (Pica), lintusuku
harakka (Pica pica), suvun tunnetuin laji
harakat, useita keskenään erilaisia varissukuja ja -lajeja
Harakka, saari Helsingissä Kaivopuiston edustalla
Harakka, Espoon Lintuvaaran entinen nimi
Harakka, suomalainen purjelennon alkeiskoulukone 1940-luvulla
harakka eli sorokka, karjalainen kansanpuvun päähine
Harakka, sukunimi
Timo Harakka (s. 1962), toimittaja, tv-tuottaja, kirjailija, SDP:n kansanedustaja ja ministeri
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Harakka”, voi hakea sivunnimihaulla, laajalla sivunnimihaulla tai tekstihaulla.
Hammaslahti

Hammaslahden rautatieasema.
Vanha liikerakennus Hammaslahdessa seututien 484 varrella, taustalla näkyy osa entisestä kunnantalosta.
Hammaslahti on kylä Joensuussa Pohjois-Karjalassa. Se on entisen Pyhäselän kunnan keskustaajama. Vuoden 2018 lopussa taajamassa oli 1 527 asukasta Nimensä taajama on saanut läheisen samannimisen lahden mukaan. Hammaslahden postinumero on 82200.
Pyhäselän alueen keskeiset yhteiskunnalliset palvelut kuten terveysasema, kirjasto, yläaste ja lukio sijaitsevat Hammaslahden taajamassa. Pyhäselän kirkko sijaitsee Joensuuhun johtavan tien varressa. Taajaman liikekeskusta sijaitsee Joensuuhun, Rääkkylään ja Kiihtelysvaaraan johtavien teiden risteyksessä. Yksityisten palvelujen osalta taajamassa on kaksi ruokakauppaa, yksi pankkikonttori, kolme parturi-kampaamoa, hautaustoimisto, kioski, lounaskahvila, kebab-pizzeria, huoltoasema ja käteisautomaatti.
Hammaslahden halki kulkeva rautatieyhteys on osa Karjalan rataa. Henkilöliikenne Hammaslahden rautatieasemalle on lakkautettu, mutta taajamasta on päivittäin useita linja-autovuoroja muun muassa Joensuun keskustaan, jonne on matkaa 25 kilometriä.
Vuosina 1973–1986 Hammaslahdessa toimi kupari- ja sinkkikaivos. Nykyään taajamassa sijaitsee 85-paikkainen Pyhäselän vankila, joka aloitti toimintansa 1990.
Kylällä toimii useita yhdistyksiä, kuten Hammaslahden seudun kyläyhdistys, Hammaslahden Nuorisoseura, Pyhäselän 4H-yhdistys ja Pyhäselän Hammaslahden Marttayhdistys.
Aiheesta muualla

Hammaslahden seudun kyläyhdistys
Hammaslahti, kirja, toimittaneet Erkki Martikainen ja Hannu Holopainen. 2003
Pyhäselän kylät
Hammaslahti
Mulo
Voudinkylä
Suhmura
Reijola
Niittylahti
Niva
Ohvana
Rekivaara
Suomen entisten kuntien (ml. nykyisten kuntien aiemmat) hallinnolliset keskukset
HMS Nymphe (1911)

| HMS Nymphe |
| --- | --- |
 HMS Nymphe

Aluksen vaiheet
Rakentaja:  Hawthorn Leslie and Company, Newcastle
Kölinlasku:  8. joulukuuta 1909
Laskettu vesille:  31. tammikuuta 1911
Palveluskäyttöön:  toukokuu 1911
Loppuvaihe:  myyty romutettavaksi toukokuussa 1921
Tekniset tiedot
Uppouma:  780 t
Pituus:  75,13 m (kokonaispituus)
Leveys:  7,7 m
Syväys:  2,7 m
Koneteho:  13 500 shp
Nopeus:  27 solmua
Miehistöä:  72
Aseistus
Aseistus:  2 × BL 4"/L40 Mk VIII -tykkiä yksiputkisina P Mk V -asennuksina 2 × QF 12 naulan 12 cwt yksiputkisina P Mk I -asennuksina 2 × 21" torpedoputkea
HMS Nymphe oli Britannian kuninkaallisen laivaston vuonna 1911 palvelukseenotettu Acorn-luokan hävittäjä ensimmäisessä maailmansodassa.
Valmistus

Alus tilattiin R. W. Hawthorn Leslie and Companyltä Hebburnistä, missä köli laskettiin 8. joulukuuta 1909. Alus laskettiin vesille 31. tammikuuta 1911 ja valmistui neljä kuukautta myöhemmin toukokuussa.
Palvelus

Alus myytiin toukokuussa 1921 romutettavaksi.
Hapaks legomenon

Hapaks legomenon (m.kreik. ἅπαξ λεγόμενον, ”vain kerran sanottu”, monikossa hapaks legomena) (lat. hapax legomenon/legomena) on sana, joka tunnetaan kirjallisista lähteistä ainoastaan kerran, joko kyseisessä kielessä, yhden kirjailijan teoksissa tai yhdessä tekstissä. Kahdesti tunnettua sanaa kutsutaan nimellä dis legomenon, kolmesti tunnettua nimellä tris legomenon ja neljästi tunnettua nimellä tetrakis legomenon. Tämän jälkeen erityistä nimitystä käytetään harvemmin.
Termi on ollut suosittu erityisesti raamatuntutkijoiden keskuudessa. Eksegetiikassa termillä tarkoitetaan sitä, että sana esiintyy vain kerran koko Raamatussa tai kapeammin vain kerran Uudessa testamentissa. Jos jotkut sanat esiintyvät jonkun kirjailijan tuotannossa vain kerran, sitä pidetään usein osoituksena hänen sanavarastonsa laajuudesta, mitä voidaan käyttää apuna pääteltäessä kirjoituksen aitoutta.
Esimerkkejä

autogyos (αὐτόγυος) ’aura’, Hesiodos
flother ’lumihiutale’, englanninkielisessä käsikirjoituksessa vuodelta 1275
gofer, materiaali josta Nooan arkki on rakennettu, 1. Mooseksen kirja
gvina ’juusto’, Jobin kirja 10:10
honorificabilitudinitatibus, William Shakespeare
nortelrye ’koulutus’, Geoffrey Chaucer
HMS Nynäshamn (T132)

| HMS Nynäshamn |
| --- | --- |
 HMS Nynäshamnin vaakunakilpi

Aluksen vaiheet
Rakentaja:  Karlskronavarvet
Laskettu vesille:  24. huhtikuuta 1973
Palveluskäyttöön:  28. syyskuuta 1973
Poistui palveluskäytöstä:  2003
Tekniset tiedot
Uppouma:  230 t
Pituus:  43,6 m
Leveys:  7,1 m
Syväys:  2,4 m
Koneteho:  3 x Rolls-Royce Proteus -kaasuturbiinia, 12 750 hv
Nopeus:  40 solmua
Miehistöä:  30
Aseistus
Aseistus:  1 x Bofors 57 mm allmkan 7101 2 x ksp M/58 6 x 53,3 cm M/70 torpedoputkea tyypin 613 torpedoille  30 x miinaa 2 x 57 mm lysraketställ
HMS Nynäshamn (runkonumerot T132 ja R132) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.
Valmistus

Alus tilattiin Karlskronan laivastontelakalta. Se laskettiin vesille 24. huhtikuuta 1973 ja liitettiin laivastoon viisi kuukautta myöhemmin 28. syyskuuta.
Palvelus

Alus poistettiin palveluksesta 2003.
Havana Black

| Havana Black> Tiedot |
| --- | --- |
Toiminnassa:  1985–
Tyylilaji:  hard rock, heavy metal
Jäsenet:  Hannu Leidén, laulu   Markku Heiskanen, kitara   Petri Majuri, kitara   Jouko Suomi, basso   Lauri Iivanainen, rummut  
Entiset jäsenet:  Jyrki Manninen, kitara (1985)  Sande Vettenranta, rummut (1985)  Markku Heiskanen, kitara (1985–1998)  Risto Hankala, basso (1985–1991)  Kari Pakkanen, rummut (1986–1988)  Jussi Tegelman, rummut (1988–1990)  Anssi Nykänen, rummut (1990–1992)  Veli-Matti Maijanen, basso (1991–1994)  Veli-Matti Maijanen, basso (1998)  Atte Sarkima, rummut (1992–1994)  Atte Sarkima, rummut (1998)  Tuomo "Vänni" Väänänen, rummut (2007-2009)  Mikko Kierikki, basso (2007-2009) 
Infobox OKNimi-testi OK: 
Havana Black on suomalainen hard rock -yhtye, joka aloitti toimintansa vuonna 1985. Se oli ensimmäinen suomalaisyhtye, joka sijoittui Billboardin radiosoittolistalle. Kappale ”Lone Wolf” nousi Billboardin Mainstream Rock Tracks -listalla parhaimmillaan neljänneksi. Yhtyeen alkuperäinen nimi on Havana Blacks, jolla nimellä julkaistiin kaksi ensimmäistä albumia. Yhdysvaltain markkinoille yhtyeen nimi muutettiin Havana Black -muotoon.
Julkaisut > Studioalbumit

Faceless Days‎ (1987)
Indian Warrior (1988,  USA-painos v. 1989)
Exiles in Mainstream‎ (1991)
Growing Wings (1993)
Julkaisut > Kokoelma-albumit

Legend of the Indian Warriors ‎– Best of (1998)
Faceless Days/Indian Warrior (2001)
Family Collection 1987‎–2007 (2007)
Aiheesta muualla

Havana Blackin esitystuotanto Suomen äänitearkistossa (1901–1999)
Havana Black Myspacessa (englanniksi)
Homo sapiens idaltu

| Homo sapiens idaltu |
| --- | --- |

 Pleistoseeni 
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Yläheimo::  Ihmisapinat Hominoidea
Heimo::  Isot ihmisapinat Hominidae
Suku::  Ihmiset Homo
Laji::  Ihminen sapiens
Alalaji::  idaltu
Kolmiosainen nimi
 Homo sapiens idaltu  White et al., 2003 
 Jäänteiden löytöpaikka
Katso myös
   Homo sapiens idaltu Wikispeciesissä   Homo sapiens idaltu Commonsissa 
Infobox OKNimi-testi OK: 
Homo sapiens idaltu on ihmisen (Homo sapiens) sukupuuttoon kuollut alalaji, joka eli yli 160 000 vuotta sitten Afrikassa. Sen fossilisoituneet jäännökset löydettiin Etiopiasta vuonna 1997 ja kuvattiin tieteellisesti vuonna 2003. Nimi idaltu tarkoittaa amharan kielessä 'vanhempaa'.
Fossiilit löytyivät Itä-Etiopiasta Afarista Herton kylän läheltä marraskuussa 1997. Löydön teki Kalifornian yliopiston paleoantropologin ja biologian professorin Tim Whiten johtama tutkimusryhmä, johon kuului myös etiopialaisia tutkijoita. Löytöön kuuluu kaksi aikuisen kalloa ja yksi lapsen kallo. Samassa löytöpaikassa oli samalta aikakaudelta peräisin olevia muiden hominidien luita, virtahepojen luita ja yli 600 kivityökalua, kuten käsikirveitä.
Kalloista täydellisin on luultavasti kuulunut aikuiselle miehelle iältään 25–35 vuotta. Hänen ylähampaansa olivat kuluneet ja aivokoppa hiukan suurempi kuin nykyihmisellä keskimäärin. Lapsi oli ollut 6–7-vuotias. Lapsen kallo ja toinen aikuisen kallo olivat liian sirpaloituneita ennallistettavaksi. Niissä havaittiin naarmuja ja muita jälkiä, jotka oli aiheutettu luultavasti hautausrituaaleissa. Vartalon luita ei löydetty, mikä viittaa tutkijoiden mukaan siihen, että kallot oli siirretty.
Löytöaikanaan fossiilit olivat varhaisimmat löytyneet Homo sapiensin fossiilit ja ensimmäiset esimerkit nykyihmisen ja sitä edeltäneiden ihmisten välimuodosta ajalta 100 000–300 000 vuotta sitten. Fossiilit eivät voi polveutua neandertalilaisista, koska ne ovat niin vanhoja ja anatomisesti niin erilaisia. Löytö vahvisti teoriaa siitä, että nykyihminen kehittyi vain Afrikassa ja levisi sieltä muualle maailmaan.
HMS Näcken (Nä)

| HMS Näcken |
| --- | --- |

Aluksen vaiheet
Rakentaja:  Kockums, Malmö
Kölinlasku:  1942
Laskettu vesille:  26. syyskuuta 1942
Palveluskäyttöön:  12. kesäkuuta 1943
Poistui palveluskäytöstä:  1. huhtikuuta 1966
Tekniset tiedot
Uppouma:  550 t (standardi) 730 t (sukelluksissa)
Pituus:  62,60 m (kokonaispituus)
Leveys:  6,40 m
Syväys:  3,40 m
Koneteho:  2-akselinen, 2 x 7-sylinteristä Kockum-MAN/WV-30/38  dieselmoottoria 1 800 hv 2 x sähkömoottoria 1 000 shp
Nopeus:  15 solmua (pinnalla) 10 solmua (sukelluksissa)
Miehistöä:  35
Aseistus
Aseistus:  5 x 53,3 cm M/32 -torpedoputkea 1 x 40 mm lvakan M/40 1 x 20 mm lvakan M/40 20 x miinaa
HMS Näcken (runkonumero Nä) oli Ruotsin laivaston Neptun-luokan sukellusvene.
Valmistus

Alus tilattiin Malmöstä Kockums Mekaniska Verkstads AB:lta, missä köli laskettiin 1942. Se laskettiin vesille saman vuoden lopulla 26. syyskuuta ja liitettiin laivastoon 12. kesäkuuta 1943.
Palvelus

Alus modernisoitiin 1951 valmistamalla uusi torni sekä asentamalla snorkkeli. Lisäksi aluksen ilmatorjunta-aseet poistettiin. Alus poistettiin palveluksesta 1. huhtikuuta 1966.
Hanna Lehtimäki

Hanna Pauliina Lehtimäki (o.s. Rantavuo, s. 1965 Kotka [lähde? ]) on suomalainen liiketaloustieteilijä, professori Itä-Suomen yliopistossa. Hän on johtamisen ja organisoinnin tutkija, jonka tutkimus käsittelee innovaatiojohtamista, liiketoiminnan uudistumista, organisaatiomuutosta, arvostavaa johtajuutta ja strategista johtamista. Hänen tutkimusalueitaan ovat kestävä kiertotalous, kestävyysjohtaminen ja yhteiskunnalliset liiketoimintainnovaatiot. Hän on tunnettu laaja-alaisesta tutkimustyöstään eri tieteenalojen rajapinnoilla.
Hän kirjoitti ylioppilaaksi Langinkosken lukiosta Kotkassa vuonna 1984. Hän valmistui Tampereen yliopistosta kauppatieteiden maisteriksi vuonna 1992, lisensiaatiksi vuonna 1996[lähde? ]  ja kauppatieteiden tohtoriksi vuonna 2000.